ועדת הכספים, כנסת 18, פרוטוקול מספר 1205, 2012-10-23 11:45

משה גפני: אני פותח את ישיבת ועדת הכספים.

משה גפני: על סדר-היום: צו היטלי סחר ואמצעי הגנה (היטל היצף על יבוא סוליות גומי מרפובליקת דרום אפריקה)(הוראת שעה), התשע"ב-2012.

משה גפני: מי מציג?

ינון אלרועי: אני משנה למנכ"ל התמ"ת.

ינון אלרועי: בוקר טוב.

ינון אלרועי: אני מודה ליו"ר הוועדה שהסכים לכלול את הנושא בסדר-היום.

ינון אלרועי: מדובר פה בסוגיה שעוסקת בניסיון – צר לי להיות סופרלטיבי – אבל לייצא אבטלה ממדינה זרה, מדרום אפריקה למדינת ישראל.

שי חרמש: תגיד מדינה ידידותית.

ינון אלרועי: זה לא מפריע.

ינון אלרועי: זאת על-ידי שימוש באמצעי סחר בלתי הוגן שמקובל בשימוש בארגון הסחר העולמי, ביבוא בהיצף.

ינון אלרועי: למי שלא מכיר, יבוא בהיצף בעצם אומר שהיצואן הדרום אפריקאי, במקרה זה, מוכר במדינת ישראל במחירים יותר נמוכים מאשר הוא מוכר בשוק הבית.

ינון אלרועי: במצב כזה זה יבוא בהיצף.

ינון אלרועי: כמו שאמרתי, בשורה התחתונה, בימים אלו כולנו מבינים מה המשמעות של יצוא האבטלה מדרום אפריקה.

ינון אלרועי: במקום ששם יתקעו, נתקעים פה.

ינון אלרועי: הסוגיה עובדה על-ידי הדרג המקצועי, על-ידי הממונה על ההיטלים שנמצא פה, מר ראובן פסח, והדרג המקצועי שלו.

ינון אלרועי: נבדקה ונערכה על-ידי הוועדה המייעצת, שכוללת נציגי ציבור, נציגים ממשרד האוצר וגורמים אחרים.

ינון אלרועי: לאחר חשיבה נוספת אצל הוועדה המייעצת, הממונה זיהה שקיים יבוא בהיצף למדינת ישראל.

ינון אלרועי: הוא נדרש על-ידי החוק לבדוק את הדברים האלה.

ינון אלרועי: אנחנו מדברים על סוליה מגומי מגופר שמשמשת לחידוש צמיגים של משאיות, אוטובוסים ורכבי הובלה.

ינון אלרועי: מדובר פה על סוליה ברוחב שבין 15 עד , בפרופילים שונים בהתאם למבנה של הצמיג ובעלת תכונת קושי מסוימת.

ינון אלרועי: דיברנו על השימוש.

ינון אלרועי: לגבי הצרכנים, מדובר על אוכלוסייה של מחדשי צמיגים שבעצם מוכרים את הצמיגים המחודשים לצרכנים הסופיים, אוטובוסים ומשאיות.

ינון אלרועי: מדובר על רכב מסחרי בלבד.

ינון אלרועי: כמו שאמרתי, הממונה נדרש בעצם לזהות קודם כל האם מדובר על טובין דומים.

ינון אלרועי: זאת אומרת, כשהוא בא לבדוק את העניין הזה, כל אחד יכול להגיד: מה שאני מייצר זה מה שמייצר היבואן מהמדינה השלישית והממונה מחויב על-פי החוק לבדוק האם מדובר בטובין דומים.

ינון אלרועי: חשוב לציין שיש טענות שעולות במקרים כאלה, שהיצרן הישראלי איננו מונופול.

ינון אלרועי: לפעמים באים חברים ממשרדים אחרים ומהרשות להגבלים ואומרים שאנחנו מגנים על מונופולים.

ינון אלרועי: במקרה הזה יש יבוא רב ממדינות נוספות.

ינון אלרועי: לגבי היבוא הנוסף, אין טענה להיצף.

ינון אלרועי: פה מדובר על היצף רק ממדינת דרום אפריקה.

ינון אלרועי: כמו שהתחלתי לומר, על הממונה היה לקבוע - - -

משה גפני: ממדינות אחרות זה לא אותו מוצר?

ינון אלרועי: זה אותו מוצר כזה או אחר, אבל הם לא מבצעים יבוא בהיצף.

ינון אלרועי: הם לא מוכרים במחיר יותר נמוך משוק הבית.

ינון אלרועי: זאת הבעיה שלנו.

משה גפני: רק מדרום אפריקה.

ינון אלרועי: כן.

ינון אלרועי: כרגע נשוא הבקשה שלנו - - -

שגית אפיק: זה בעקבות תלונה.

שגית אפיק: אמרת שהממונה פתח לפי החוק, אבל בעצם הוא פתח בעקבות תלונה ספציפית של חברה ספציפית.

ינון אלרועי: אני מודה על הליטוש של הסוגיה.

ינון אלרועי: הממונה קיבל תלונה מחברה היצרנית היחידה בארץ.

ינון אלרועי: אני חוזר ואומר, היא איננה מונופול.

שי חרמש: מה גודלה בשוק?

ינון אלרועי: אני לא יודע.

ניצן הורוביץ: 30%.

ינון אלרועי: גודלה גורם לזה שהיא בעצם איננה מונופול.

ינון אלרועי: אז הממונה צריך להגדיר האם מדובר על טובין דומים.

ינון אלרועי: יש סדרה שלמה של נושאים שהממונה צריך לבדוק, ביניהם שימושים פונקציונאליים, חליפיות המוצרים בפועל, צינורות שיווק - - -

משה גפני: פסח פה?

משה גפני: שב מקדימה, אתה גורם מרכזי בדיון הזה.

ינון אלרועי: צינורות שיווק, התייחסות הצרכנים, תהליכי ייצור ומחירים יחסיים.

ינון אלרועי: גם הממונה על ההיטלים וגם הוועדה המייעצת, שאני חבר בה והתבקשתי על-ידי הנהלת המשרד להציג את המקרה, זיהו והגדירו שמדובר בעצם בטובין דומים, כפי שמוגדר על-פי החוק.

משה גפני: אתה יכול לשתף אותנו בהתלבטות של המנכ"ל?

משה גפני: למטב זיכרוני היתה לו התלבטות.

ינון אלרועי: הוא ביקש מהממונה פרטים נוספים.

ינון אלרועי: ההתלבטות היתה על ערובה זמנית.

משה גפני: בערובה זמנית נקבע 37%?

ינון אלרועי: 39%.

ינון אלרועי: זה בעצם האחוז של הנזק.

משה גפני: מה היתה ההערה של המנכ"ל על העניין?

ינון אלרועי: בשלב של הערובה הזמנית עלה על השולחן חוסר בהירות לגבי הנושא של האיכות של המוצרים המיובאים.

ינון אלרועי: המנכ"ל לא קיבל הסברים מניחים את הדעת והוא ביקש בירור נוסף מהצדדים.

ינון אלרועי: הוא קיבל אותם ובהתאם לזה הוטלה ערובה זמנית נוספת.

שגית אפיק: במקור החלטת המנכ"ל היתה שלא לאשר את הערובה הזמנית.

שגית אפיק: לאחר שהוגשה עתירה לבית המשפט, המנכ"ל החליט מחדש והוא הטיל ערובה.

שגית אפיק: במקור הערובה שהתבקשה גם עמדה על 39.5% או שהיא היתה פחותה?

קריאה: .

קריאה: 28%

שגית אפיק: זאת אומרת, המנכ"ל לא אישר 28% במקור אבל בהחלטה השנייה שלו הוא אישר 39.5%.

ינון אלרועי: למען הסדר הטוב, למיטב ידיעתי ותתקן אותי היועצת המשפטית, היבואנים הגישו עוד עתירה לבית המשפט שאתמול הוסרה.

משה גפני: אתה לא צריך לשאול את היועצת המשפטית, תשאל אותי ואני אגיד לך.

ינון אלרועי: בסדר גמור.

משה גפני: פשוט עשיתי שיעורי בית.

משה גפני: אני יודע שכשמגיע לפה היטל היצף, מתחיל להיות שמח.

משה גפני: אני צחקתי, היועצת המשפטית יודעת.

ינון אלרועי: לצערנו הרב, וזאת הנקודה, לא ראינו יותר מידי היטלי היצף מגיעים אליך ולא בגלל שלא הוגשו.

ינון אלרועי: לצערנו קיימת מגמה במשרד האוצר שלא לאשר היטלי היצף.

ינון אלרועי: צריך לזכור שזה כלי לגיטימי - - -

שכיב מוראד שנאן: למה דווקא על הנושא הזה משרד האוצר לא מאשר?

משה גפני: תסתכל מה שקרה פה עם הסחבות.

ינון אלרועי: אני אסביר לך מה קרה.

ינון אלרועי: הוכח היצף על-פי הנתונים של היצרן בדרום אפריקה.

ינון אלרועי: אני חוזר, מדובר פה על מכירה של היצרן הדרום אפריקאי במחיר יותר נמוך מהשוק שלי.

ינון אלרועי: הנתונים שהעביר היצרן הדרום אפריקאי - - -

מגלי והבה: רגע, המחיר שלו יותר נמוך?

ינון אלרועי: הוא מוכר שם בשקל ופה בחצי שקל.

מגלי והבה: אז מה מפריע לך?

ינון אלרועי: זה סחר לא הוגן.

מגלי והבה: זה טוב למישהו שירוויח.

ינון אלרועי: זה לחסל לך את התעשייה.

מגלי והבה: אתם מחסלים את התעשייה.

משה גפני: יש בעיה כל הזמן והיא לא מפסיקה - - -

שכיב מוראד שנאן: מה ההיקף של ההיצף מדרום אפריקה?

ינון אלרועי: 50%.

משה גפני: יש התלבטות שכולנו צריכים להתלבט בה ולכן גם יכולים להיות ויכוחים בין משרד האוצר למשרד התמ"ת.

משה גפני: אני מדבר על החלק המקצועי העקרוני.

משה גפני: אנחנו מתלבטים כל הזמן גם בנושא של המכסים שמטילים על מוצרים שונים, או שרוצים להפחית אותם לפי ועדת קדמי או לפי מה ששר האוצר מבקש.

משה גפני: יש לנו התלבטות כל הזמן בין הוזלת המחירים, שלפעמים זאת סיסמא, לבין פגיעה בתעשייה המקומית, שהמשמעות של העניין היא שהמחירים לא יוזלו אלא זה ילך לפערי התיווך בין החברות השונות.

יעקב אדרי: מה קורה במקרה הזה?

משה גפני: אני לא יודע.

משה גפני: אני רק אומר שזה ויכוח שמתנהל כל הזמן.

גאלב מג'אדלה: תפקידנו למצוא את שביל הזהב בין שתי ההתלבטויות.

גאלב מג'אדלה: תן לממשלה הכושלת - - -

משה גפני: במה היא כושלת?

גאלב מג'אדלה: בכל היא כושלת.

משה גפני: אתה רוצה לומר משהו על הממשלה הכושלת?

ינון אלרועי: אני עובד מדינה.

שכיב מוראד שנאן: ההתלבטות היותר קשה היא בין שני מפעלים, שזה כל האמת.

שכיב מוראד שנאן: אחד שמעסיק 150 עובדים והשני מעסיק 30 עובדים.

שכיב מוראד שנאן: אנחנו רוצים לשמור על 180 עובדים.

משה גפני: לגבי השמן והטונה ביקשנו שלא להפחית את המכסים.

ינון אלרועי: אבל אדוני היושב ראש, יש פה נתון מאוד מאוד חשוב שכולם צריכים להבין.

שי חרמש: גם על - - -

משה גפני: חצי מהמשק עובר דרכך.

שכיב מוראד שנאן: אני רוצה שמשרד התמ"ת יעלה את המכס על השמן המיובא.

יעקב אדרי: זה הסיפור של הדגים.

משה גפני: נכון.

שי חרמש: יקר לחיות בארץ הקודש.

ינון אלרועי: זה לא המקרה.

ינון אלרועי: הממונה בעצם אושש והנתון הזה אושש על-ידי הוועדה המייעצת, שמדובר על מוצרים שהם הינם טובין דומים.

ינון אלרועי: הממונה מצא, על בסיס הדיווח של היצרן הזר, שיש היצף בשיעור של 50%.

ינון אלרועי: זאת אומרת, לכאורה ניתן היה לבקש היטל בשיעור של 50%.

ינון אלרועי: אבל, נעשתה בדיקה נוספת שלקחה בחשבון דברים נוספים שהחוק מחייב.

ינון אלרועי: נבדקו נושא של הגידול ביבוא, נבדקו נושאים שקשורים בהשפעת היבוא על המחירים בארץ.

ינון אלרועי: בסופו של דבר נמצא שיש חיתוך מחירים למען יישור קו.

ינון אלרועי: מדובר על יבוא במחירי היצף בשער הנמל במחיר נמוך ממוצר בתוצרת מקומית.

ינון אלרועי: נמצא חיתוך מחירים בשיעור גבוה דו ספרתי באחוזים.

ינון אלרועי: אני לא יכול לפרט כי מדובר בנתונים חסויים.

ינון אלרועי: בנוסף, מדובר על עליה קלה במחירים של המוצרים בישראל בתקופת הבדיקה.

ינון אלרועי: תקופת הבדיקה היא 2010, על זה בעצם מדברת התלונה.

ינון אלרועי: אנחנו מצאנו שבסופו של דבר הנזק המשמעותי ביותר הוא מניעת עליית מחירים ומדכא את המחירים של היצרן הישראלי.

ינון אלרועי: חשוב לבוא ולומר שבזמן של החקירה היתה עליית תשומות.

ינון אלרועי: ברגע שיש מניעה של עליית מחירים, בסופו של דבר היצרן מפחית את הרווח ואת היכולת שלו להתמודד.

ינון אלרועי: אם לוקחים את זה לאורך זמן, בסופו של דבר היצרן יקרוס.

שי חרמש: כמה זה החלק הדרום אפריקאי בכל ה-70% של היבוא?

שי חרמש: דיברנו על 70% יבוא.

אלכס טוצילקין: אנחנו לא יכולים להגיד כי זה חסוי.

שי חרמש: זה מטריאלי, זה 5% זה 80% מזה?

שי חרמש: אם הדבר זניח זה לא מעניין.

ינון אלרועי: השאלה שלך מאוד רלוונטית אבל חשוב מאוד להבין נושא אחד.

ינון אלרועי: השוק הזה הוא שוק מורכב.

ינון אלרועי: מה גורם למורכבותו?

ינון אלרועי: הלקוחות הגדולים כמו חברות האוטובוסים והקואופרטיבים, הם כנראה קונים ישירות.

ינון אלרועי: יש להם הספקה ישירה.

ג'מאל זחאלקה: כבוד היושב ראש, זאת שאלה מרכזית.

ג'מאל זחאלקה: מדובר ב-3% בערך.

ינון אלרועי: זה לא 3%.

ינון אלרועי: אנחנו מצאנו שבתקופת החקירה וגם בתקופה שלפניה, היתה עליה ביבוא.

ינון אלרועי: חלקה מוסברת ביבוא מהמדינה וחלקה מוסברת ביבוא ממדינות אחרות.

ינון אלרועי: העלייה הזאת בעצם נקשרת לירידה בנתח השוק של היצרן המקומי.

ינון אלרועי: יש הוכחה של העניין הזה.

ינון אלרועי: יחד עם זאת, מאחר ולא מדובר רק בגלל העלייה ביבוא של החברה או היצור הדרום אפריקאי, בסופו של דבר היתה המלצה של הוועדה המייעצת, להפחית את ההמלצה של הממונה.

ינון אלרועי: הממונה הציע בעצם היטל בשיעור של 39.5% לחמש שנים.

שי חרמש: וההגנה עכשיו?

ינון אלרועי: ההגנה עכשיו היא הגנה מאוד מדתית.

ינון אלרועי: מדובר בסך-הכול על 10%.

ינון אלרועי: אנחנו החלטנו לחתוך את זה ל-30 חודש במקום 50 חודש.

משה גפני: במקום 39.5% שיש היום.

שגית אפיק: אומר לך היושב ראש שבעצם היום הערובה הזמנית עומדת על 39.5%.

שי חרמש: מורידים אותה.

שגית אפיק: לא מורידים אותה, זה ההיטל.

שגית אפיק: ממתי הערובה בתוקף?

ג'מאל זחאלקה: הנתון הרשמי של אחוז היבוא מהשוק הוא 4.4%, זה נתון רשמי עם אסמכתאות.

ג'מאל זחאלקה: מדובר על משהו שולי.

שי חרמש: היבואן מוכן לאפשר לנציגי הממשלה לחשוף את הנתונים?

שי חרמש: אז אין בעיה.

ג'מאל זחאלקה: אתה יכול לקבל אותם.

משה גפני: דקה, אנחנו רצים מידי מהר.

ינון אלרועי: אני רוצה לומר שוב.

ינון אלרועי: גם אם זה יהיה 3%, חלק מכובד מהעלייה ביבוא בשנת החקירה היה מדרום אפריקה.

שי חרמש: זה ברור.

ינון אלרועי: לא לכולם.

משה גפני: עו"ד דלאשה, בבקשה.

האשם דלאשה: אני מייצר את חברת ע.

האשם דלאשה: מטר.

יעקב אדרי: תגיד כמה מילים על החברה.

יעקב אדרי: כמה עובדים?

האשם דלאשה: חברת ע.

האשם דלאשה: מטר הוקמה בשנת 1998 והיא עוסקת בחידוש צמיגים.

האשם דלאשה: היא נמצאת באזור תעשיה בכפר כנא, אזור שהוא מטבע הדברים מוכה אבטלה.

האשם דלאשה: היא מעסיקה 30 עובדים שמפרנסים 30 משפחות מאותו אזור.

האשם דלאשה: עד שנת 2009 החברה נהגה לרכוש את מוצריה מהחברה המתלוננת "ע.

האשם דלאשה: שמר" וחלק מהמוצרים היא רכשה מדרום אפריקה מאותו ספק שכל הזמן רכשנו אצלו.

האשם דלאשה: בשנת 2009 התחילה תפנית אצל החברה המתלוננת.

האשם דלאשה: היא העלתה את המחיר שלה בבת אחת נגד חברתנו בלבד, בשיעור של יותר מ-40%.

האשם דלאשה: אז לא היתה לנו אפשרות להתמודד.

יעקב אדרי: מי נגד מי?

שגית אפיק: חברת "עין שמר" היא החברה שהתלוננה.

האשם דלאשה: הם העלו את המחירים בבת אחת בערך כ-40% ואז לא יכולנו להמשיך לרכוש אצלם והתמקדנו ברכישת המוצרים מדרום אפריקה.

האשם דלאשה: יש לציין שמדרום אפריקה אנחנו שילמנו מכס בין 10% ל-12%, דבר שלא משלמים היבואנים מאיטליה, מארצות הברית ומתורכיה, בגלל הסכמי הסחר עם אותן מדינות.

האשם דלאשה: אנחנו כיום גם ממשיכים לשלם את המכס בשיעור של 12%.

האשם דלאשה: התלונה התחילה בכך שאנחנו מייבאים בהיצף על סמך הצעת מחיר שהחברה המתלוננת קיבלה מאותו מפעל שאנחנו מייבאים ממנו.

האשם דלאשה: הצעת המחיר הזאת היא היחידה שהובאה בפני הממונה.

האשם דלאשה: אני לא מכיר מסמך אחר ולא דיברו על מסמך אחר.

האשם דלאשה: הצעת המחיר, הוכח בפני הוועדה המייעצת, שהיא מתייחסת למוצר אחר לגמרי.

ניצן הורוביץ: זה לא נכון.

משה גפני: אתם תקבלו רשות דיבור.

ינון אלרועי: אני מבקש לומר שלמיטב הבנתי, ונמצא פה הכלכלן שטיפל בנושא, היצרן העביר נתונים ועל בסיסם נעשתה החקירה.

האשם דלאשה: תרשו לי בבקשה להשלים.

יעקב אדרי: הוא אומר שמה שאתה אומר אינו נכון.

יעקב אדרי: אני לא צריך את העזרה שלכם.

יעקב אדרי: לי ברור גם מה האינטרס שלהם, סליחה.

יעקב אדרי: תנו לנו להבין את העסק.

האשם דלאשה: רבותיי, יש שני סוגים.

האשם דלאשה: אנחנו הבאנו את שתי הדוגמאות, דוגמה אם פס אדום ודוגמה עם פס צהוב.

האשם דלאשה: הדוגמה עם פס צהוב היא באיכות יותר נמוכה ובמחיר פחות יקר.

האשם דלאשה: הם הביאו הצעה לגבי הדוגמה היקרה.

האשם דלאשה: אני אומר מתוך הניירת הגלויה שהציגו בפנינו כבוד הממונה והחבר'ה.

האשם דלאשה: פתחו את החקירה בפברואר 2010.

האשם דלאשה: הממונה החליט שיש מקום לחקור בינואר 2011, וזה בחריגה בסמכות מובהקת ובניגוד לחוק.

האשם דלאשה: עוד מעט אני אדבר על הנושא הזה.

האשם דלאשה: כאשר החליט לפתוח בחקירה, מול עיניו היתה ההצעה היחידה.

האשם דלאשה: לא ידוע לי עד עכשיו שהמקור הזה השתנה בשום שלב.

האשם דלאשה: כאשר החליט שיש מקום להטיל ערובה זמנית, ביטל אותה מנכ"ל משרד התמ"ת בגלל 3 סיבות שנמצאות בחוק: שהאיכות אינה אותה איכות, שהמחירים אינם אותם מחירים ואין קשר סיבתי בין הנזק שנטען על-ידי המתלוננת לבין היבוא.

האשם דלאשה: זאת למה?

האשם דלאשה: משום שאנחנו בסך-הכול 4% בערך מהיבוא שנכנס לישראל.

האשם דלאשה: איזה נזק אנחנו יכולים לגרום לחברה גדולה כמו ע.

האשם דלאשה: שמר?

האשם דלאשה: אז עתרו נגד זה לבית המשפט המחוזי בירושלים.

האשם דלאשה: בית המשפט המחוזי בירושלים מחק את התביעה וקבע על-סמך התחייבות כבוד הממונה, שהוא ידון מחדש כאשר יגיעו אליו ממצאים חדשים.

האשם דלאשה: ממרץ 2011, כאשר נמחקה העתירה ועד היום, אני לא מכיר שום מידע חדש שהגיע לממונה ושהביא לשינוי עמדתו.

האשם דלאשה: חוץ מאותה הצעת מחיר עלובה שקיבלו אותה מדרום אפריקה.

האשם דלאשה: אני אציין את חוסר הסמכות המשווע של הממונה כאשר החליט אחרי כל התקופות שקבועות בחוק.

האשם דלאשה: עם כל הכבוד, באה הוועדה המייעצת ואומרת שזה לא חשוב.

האשם דלאשה: למה זה לא חשוב וכך נאמר בהחלטה שלהם, שלא כתוב בחוק מה יהיה אם לא יגיש את הממצאים שלו בזמן.

האשם דלאשה: אני מפנה את כבודכם לכמה פסקי דין של בית המשפט העליון שמדגישים את החשיבות הרבה של המועדים.

האשם דלאשה: לשם כך המחוקק קבע הרבה מאוד מועדים בחוק הזה וצריך לקיים אותם ככתבם וכלשונם.

שגית אפיק: אתה צודק לעניין המועדים, רק שהוועדה המייעצת דחתה את הטענות האלה משום שבסופו של דבר היא קבעה שהמועד של הגשת התלונה, לאחר שהוגשו כל הפרטים שביקש הממונה מאת חברת עין שמר זה דצמבר.

שגית אפיק: לכן היא דחתה את הטענות האלה.

שגית אפיק: היא לא דחתה אותן על הסף בלי נימוק.

שגית אפיק: יחד עם זאת, אתה צודק, החוק קובע מועדים ובאמת כדאי שיעמדו בהם.

האשם דלאשה: אנחנו הגשנו תשובות לשאלות באופן מיידי במסגרת הזמן, אפילו לפני תום המועדים שנקבעו לנו.

האשם דלאשה: מה זאת אומרת?

האשם דלאשה: אם הוא חיכה שנה כדי לדון בתלונה - - -

שגית אפיק: הוועדה המייעצת התייחסה למגישי התלונה והיא קבעה שמועד הגשת התלונה הוא דצמבר ולכן בעצם הממונה – היא ספרה את השבועיים מיום החלטתו.

שגית אפיק: זאת החלטת הוועדה המייעצת, אני מקריאה ממנה.

שגית אפיק: יש לי שאלה אליך.

שגית אפיק: אתמול משכת את העתירה שלך לגבי החלטת הביניים.

שגית אפיק: אתה יכול להסביר למה?

האשם דלאשה: נשאלתי אתמול מהייעוץ המשפטי שלכם.

האשם דלאשה: הרי אני עתרתי נגד ההחלטה הזמנית.

משה גפני: אגב, לנו זה לא מפריע, זאת רק אינפורמציה.

משה גפני: אתה יכול לעתור או לא לעתור, אנחנו מעל בית המשפט.

האשם דלאשה: במשרד התמ"ת מטעים ועכשיו גם הטעו, כאילו במשיכת העתירה אנחנו מודים - - -

שגית אפיק: אנחנו רוצים להבין למה משכת.

האשם דלאשה: אני משכתי משום שזה לא רלוונטי.

האשם דלאשה: אני עתרתי נגד ההיטל הזמני.

האשם דלאשה: ההיטל הזמני איננו קיים עוד.

האשם דלאשה: יש החלטה סופית - - -

שגית אפיק: אבל יש ערובה זמנית שמוטלת עליך כרגע.

קריאה: הערובה הזמנית תרד ל-10%, הוא צודק.

קריאה: יגבו ממנה רק 10% בפועל.

האשם דלאשה: זה מה שהודיע לנו הממונה ולכן זה לא רלוונטי.

משה גפני: אני לא מתכוון להצביע היום.

שכיב מוראד שנאן: יש פה נושא מאוד רגיש של שני מפעלים ששניהם יקרים לנו ושניהם חשובים.

שכיב מוראד שנאן: כל 180 העובדים שעובדים בשני המפעלים, אנחנו רוצים שהם ימשיכו להתפרנס ולעבוד ולהתקיים בכבוד.

שכיב מוראד שנאן: אני מבקש רשות ייחודית לא לקיים עכשיו הצבעה על הנושא הזה.

שכיב מוראד שנאן: לא לדחות את בקשת משרד התמ"ת, שיש בה את כל האלמנטים הלגיטימיים - - -

משה גפני: איך אתה מעגל את הפינות האלה?

משה גפני: איך אתה מרבע את המעגל?

משה גפני: גם לא לאשר וגם – איך אתה עושה את זה?

משה גפני: כבר שעה אני מחפש את ההצעה הזאת.

שכיב מוראד שנאן: אני מציע דבר כזה: דיברתי גם עם בעל-הבית, גם עם המשרד וגם עם השר שנמצא בחו"ל.

שכיב מוראד שנאן: באופן חד משמעי, אין בכוונת השר, חלילה, להביא למצב שהמפעל ייסגר.

שכיב מוראד שנאן: בדקתי עכשיו עם בעל הבית ואין מצב שהמפעל ייסגר, חלילה.

שכיב מוראד שנאן: המפעל מקבל נזק.

שכיב מוראד שנאן: אמנם לא כל העובדים בעין שמר הם עובדים שעובדים בסוליות.

שכיב מוראד שנאן: יש שם הרבה מוצרים אחרים שהמפעל מייצר.

שכיב מוראד שנאן: אני מבקש שניתן הזדמנות.

שכיב מוראד שנאן: בעל הבית הציע הצעה מכובדת.

קריאה: הוא יבואן.

שכיב מוראד שנאן: הוא לא יבואן, הוא בעל מפעל.

משה גפני: הוא יבואן, מכיוון שהוא עומד פה על תקן של יבואן בהיטל ההיצף.

משה גפני: מה אתה מציע?

שכיב מוראד שנאן: הוא מאוד רוצה לקנות את המוצר של עין שמר והוא מאוד רוצה לעודד את היצור המקומי.

שכיב מוראד שנאן: אבל גם אצלו "עניי עירך קודמים" והוא מוכן גם לשלם חלק מהמחיר מהרווחים שלו.

שכיב מוראד שנאן: הוא מבקש שמפעל עין שמר ייתן לו מחיר סביר.

נתן וילנר: אם כך, בוא נאשר את היבוא, נפגוש אותו בחוץ ונעשה עסקה.

נתן וילנר: מה זה קשור להיטל?

גאלב מג'אדלה: אתם רוצים היטל כי זה טוב לכם.

שכיב מוראד שנאן: אני יו"ר הסיעה של השר שלום שמחון.

שכיב מוראד שנאן: אם תתקיים הצבעה אני מצביע איתם, לא איתך, כי אני לא רוצה לסגור את המפעל הזה וגם לא את המפעל הזה.

שכיב מוראד שנאן: לא תוכל להעביר את זה, אז תירגע.

נתן וילנר: אני אסביר לך למה אני רוצה שתיקח עוד נתון אחד.

נתן וילנר: אנחנו אמנם מעסיקים 150 עובדים - - -

משה גפני: רק תגיד שם ותפקיד לפרוטוקול.

נתן וילנר: אני המנכ"ל בתעשיות גומי עין שמר.

נתן וילנר: המפעל נמצא בפאתי חדרה-פרדס חניה, בפאתי המשולש.

נתן וילנר: יש לנו בערך 160 עובדים.

נתן וילנר: חלק גדול מתוכם הם אותה אוכלוסיה שאתה מייצג.

שכיב מוראד שנאן: אני מייצג גם אותך, אל תדאג.

נתן וילנר: מצוין.

נתן וילנר: יש לנו בערך 160 עובדים.

נתן וילנר: 65 עובדים הם בני מיעוטים.

נתן וילנר: יש לנו 35 עולים חדשים.

נתן וילנר: זאת עבודה סיזיפית.

נתן וילנר: זאת תעשייה מסורתית, זה לא הייטק.

נתן וילנר: זאת עבודה קשת יום.

נתן וילנר: החלק הזה שמדברים עליו הוא עסק מאוד משמעותי מכיוון שזאת פירמידה שבנויה על כמה רגליים.

נתן וילנר: הרגל הזאת נופלת, המפעל קורס.

נתן וילנר: הציג את זה פה המשנה בצורה מאוד ברורה.

נתן וילנר: הנקודה היא מאוד פשוטה.

נתן וילנר: אנחנו סובלים מתוך זה שלקוחות שלנו - - -

שכיב מוראד שנאן: יש אפשרות שאתה תיתן להם את המחיר שאתה נותן ל"חלץ"?

נתן וילנר: בטח שיש אפשרות, אבל בתנאי שהוא יקנה מאיתנו.

נתן וילנר: מה קורה כרגע?

שכיב מוראד שנאן: הוא רוצה לקנות ממך, אין לו בעיה.

נתן וילנר: זה לא עומד בסתירה להיטל.

משה גפני: רבותיי, הבנתי.

משה גפני: גאלב מג'אדלה, בבקשה.

גאלב מג'אדלה: אדוני היושב ראש, אנחנו לא יכולים לתת את ידנו לבקשת התמ"ת להיטל הזה.

גאלב מג'אדלה: עם כל הכבוד, אתם רוצים שאנחנו ניענה בחיוב לבקשתכם, להיטל 10%.

גאלב מג'אדלה: המשמעות של הדברים היא שהמפעל הזה – אתה קורא לו יבואן?

גאלב מג'אדלה: מבחינתי הוא מעסיק ומפרנס 30 משפחות.

גאלב מג'אדלה: לא חשוב באיזה כובע הוא מוגדר.

הישאם מטר: אדוני, אני לא יבואן, אני מביא סחורה למפעל שלי, אני לא מוכר בחוץ.

גאלב מג'אדלה: מה מטר, בשבילי אתה מפרנס.

גאלב מג'אדלה: עין שמר הם שכנים שלי.

משה גפני: מה אתה אומר להם?

גאלב מג'אדלה: אני אומר להם דבר ברור.

גאלב מג'אדלה: אנחנו לא יכולים להיענות לבקשה הזאת, לפגוע במפעל ולסגור אותו בפריפריה, בגליל.

גאלב מג'אדלה: אחר-כך המדינה תצטרך לשלם למובטלים.

משה גפני: מה אתה אומר להם?

שכיב מוראד שנאן: תעשה הפסקה 5 דקות.

גאלב מג'אדלה: מה זה מה אני אומר?

גאלב מג'אדלה: מה שאני מדבר לא ברור?

גאלב מג'אדלה: אחר-כך המדינה תצטרך לתת למשפחות האלה דמי אבטלה וזה יעלה לנו כסף.

גאלב מג'אדלה: עם כל הכבוד לצו שלהם, יש פה מאבק על הישרדות.

גאלב מג'אדלה: הם רוצים לשרוד וגם המפעל רוצה לשרוד.

גאלב מג'אדלה: לכן, אי-אפשר כך לבוא ולהטיל היטל כזה.

גאלב מג'אדלה: יש כאן אנשים עם רצון טוב להמשיך לשרוד ולפרנס בכבוד את המשפחות.

גאלב מג'אדלה: שישבו איתם.

גאלב מג'אדלה: אל תביא לנו צו, אנחנו לא נקבל צו כזה.

גאלב מג'אדלה: אנחנו גם לא קיבלנו אותו בעניין מפעל השימורים "פרי הגליל".

גאלב מג'אדלה: רצו להטיל מכס ולא הסכמנו.

משה גפני: לא, לא, אבל לא חשוב.

גאלב מג'אדלה: אנחנו גם רוצים לשמור על היצרן המקומי אבל אנחנו גם רוצים לשמור על מקומות עבודה.

גאלב מג'אדלה: הממשלה שאתה מייצג אותה, לא מקימה מפעלים ולא מייצרת מקומות עבודה בישוב הערבי.

גאלב מג'אדלה: המפעל הזה לא זכה לשקל אחד מימון מכם ועכשיו אתה רוצה להטיל עליו היטלים כדי לסגור אותו.

גאלב מג'אדלה: עם כל הכבוד, קודם כל תיצור מקומות עבודה במפעלים.

הישאם מטר: האוצר מפסיד גם את המכס.

גאלב מג'אדלה: ישנם אלפי מובטלים שרוצים לעבוד.

גאלב מג'אדלה: 30 מתפרנסים מהמפעל הזה.

גאלב מג'אדלה: להביא לנו צו לסגור מפעל, אנחנו לא נתנו את ידנו מעולם בוועדה הזאת ולא ניתן את ידנו גם הפעם.

גאלב מג'אדלה: תמצאו את הדרך להידברות כדי לפעול על המפעל של עין שמר, כדי לשמור על המפעל של מטר.

גאלב מג'אדלה: אל תביאו לנו צווים וועדת חקירה.

גאלב מג'אדלה: חקרת?

גאלב מג'אדלה: 100%, טוב שחקרת.

גאלב מג'אדלה: אם אתה חקרת, תגיע למסקנה הנכונה, לא לחזק מפעל ולסגור מפעל.

משה גפני: תודה.

משה גפני: חבר הכנסת שי חרמש.

שי חרמש: אני חושב שהדיון כאן יצא קצת מפרופורציות.

שי חרמש: תבינו על מה אנחנו מדברים.

שי חרמש: אנחנו מדברים על תחום ש-70% מיובאים.

שי חרמש: לא סתם שאלתי אותך כמה זה דרום אפריקה?

שי חרמש: אני לא רוצה לחלוק פה את הסימפטיה שלי לדרום אפריקה כי היא משותפת לכולם, אבל זה לא העסק כרגע.

שי חרמש: כמה זה כל הסיפור?

שי חרמש: מ-70% יבוא מדובר על 3%.

שי חרמש: מדובר על היטל של 10%.

שי חרמש: מה כל הסיפור?

שי חרמש: כל מי שקונה, ייסע לאיטליה, ייסע לארצות הברית ויביא את 85% האחרים.

שי חרמש: לאורך כל הדרך אני חסיד לא לתת לייבא, לא יבוא של טונות מתאילנד ולא להביא צמיגים מדרום אפריקה.

שי חרמש: אני אומר עוד פעם, יש לנו את השוק המקומי ולא מעניין אותי כרגע איפה המפעלים נמצאים.

שי חרמש: אם היו אומרים: היבוא הדרום אפריקאי הוא 60% מהשוק, 50% מהשוק.

שי חרמש: מדובר ב-3%, על מה מדובר?

שי חרמש: על 3% מתמוטט שוק?

נתן וילנר: 10% עד 15%, אדוני.

שי חרמש: על זה מתמוטט שוק?

שי חרמש: סעו לאיטליה, סעו לארצות הברית, תייבאו כמה שאתם רוצים.

שי חרמש: אני צריך לתת פריבילגיה למדינה שמעסיקה שם בטח בדולר ליום אם לא פחות, מי יודע, בתוך המכרות האלה.

שי חרמש: את זה אני צריך לייבא לארץ?

שי חרמש: עם זה אני מתחרה?

משה גפני: מה אתה מציע?

שי חרמש: אני אומר לאשר את זה.

שי חרמש: כל הסיפור של ה-3% הוא זניח.

שי חרמש: עושים פה מעכבר או מזבוב פיל.

משה גפני: לאשר את בקשת התמ"ת?

שי חרמש: בוודאי.

שי חרמש: על מה מדובר?

שי חרמש: על 3% יבוא?

שי חרמש: על 5% יבוא?

שי חרמש: על 10% היטל?

משה גפני: מגלי והבה, בבקשה.

מגלי והבה: אדוני היושב ראש, אני חושב שהחברים פה דיברו והנוסחה ברורה.

מגלי והבה: אם הם רוצים להתפשר, אז שיתפשרו, אנחנו לא נצביע.

מגלי והבה: אם הם לא רוצים להתפשר ורוצים לעשות את ההיטל אז אנחנו נצביע.

מגלי והבה: אנחנו לא נסכים שיהיה עיוות פה.

מגלי והבה: ההסבר של שי חרמש, חברי, על דרום אפריקה?

מגלי והבה: אתה רוצה לתקן את העולם?

שי חרמש: שייבא מארצות הברית.

שכיב מוראד שנאן: על-מנת שלא ניקלע למצב כאילו אנחנו מצביעים ומאשרים או לא מאשרים ועושים רביזיה ודוחים את הסיפור הזה לגמרי – אני רואה את החכמה שנודפת מבין עיניך ואני מבין שאנחנו הולכים לכיוון של פשרה שתאפשר את קיום שני הצדדים.

ניצן הורוביץ: אין פה פשרות.

גאלב מג'אדלה: אתם פעלתם בניגוד לחוק.

גאלב מג'אדלה: עורך הדין לא מדבר עברית?

גאלב מג'אדלה: לא שמעת את עורך הדין שאומר שאתה פעלת לא לפי החוק?

ינון אלרועי: מי זה?

ינון אלרועי: היועץ המשפטי לממשלה?

ינון אלרועי: סליחה, אדוני חבר הכנסת.

גאלב מג'אדלה: אתם פעלתם בניגוד לחוק.

משה גפני: זה מתפזר פה לכיוון שאני לא אוהב.

משה גפני: אני רוצה לעצור את הדיון, אני לא רוצה להמשיך אותו.

משה גפני: פסח, והמשנה למנכ"ל, אני רוצה לבקש משהו ושתיענו לי בחיוב.

משה גפני: אני מבקש פסק זמן של שבועיים-שלושה.

משה גפני: אתם מבקשים היטל היצף של 10%.

משה גפני: לפרק הזמן שאני מבקש לחכות אני מבקש לשנות את הערובה הזמנית ל-10%.

דבורה מילשטיין: לא, אנחנו צריכים את המכס.

שגית אפיק: ראובן אמר פה קודם שממילא ייגבו רק 10%.

ראובן פסח: הערובה הזמנית כשמה כן היא.

ראובן פסח: היא מתעדכנת.

ראובן פסח: למעשה לא גובים אותה עכשיו אלא רק גובים ערובה זמנית.

ראובן פסח: מה שיגבו בסופו של דבר זה את ה-10%.

משה גפני: אפשר לחשוב כאילו מדובר בתקיפה באיראן.

שכיב מוראד שנאן: זה הדבר הכי טעון שיש כשאתה חי בתוך אוכלוסיה הזאת שסובלת מאבטלה וסובלת מכל הדברים.

משה גפני: שכיב, לקחתי את החכמה שלך.

משה גפני: יש פה בעיה ואני מבקש לא להיכנס לפרוצדורה.

משה גפני: אני מקבל מה שאתה אומר.

משה גפני: אנחנו אומרים להוריד את הערובה ל-10%.

משה גפני: צריך לדבר עם המכס, אז נדבר עם המכס.

משה גפני: בסופו של דבר, גם על פי בקשתכם, מה שיצטרכו לשלם זה 10%.

משה גפני: זה דבר שאני מבקש.

משה גפני: למה אני מבקש את זה?

משה גפני: מכיוון שאני רוצה את השבועיים שלושה כדי לברר.

משה גפני: לא ייקוב הדין את ההר.

ניצן הורוביץ: כך ביקשת גם בנושא של המטליות ועברו 4 חודשים.

משה גפני: במטליות לא ביקשתי.

ינון אלרועי: מטליות זה משהו אחר.

גאלב מג'אדלה: אני גם רוצה לבקר במפעל.

משה גפני: קיבלתי את הבקשה שלך.

משה גפני: עם כל הכבוד, בעניין של המטליות, התקשר אלי שר האוצר ואמר לי 3 פעמים: אני לא חתום על זה.

משה גפני: הפרוצדורה הזאת שאמרו שעבר הזמן, הוא הסביר לי למה זה לא רלוונטי עם היועץ המשפטי שלו.

משה גפני: כאן זה לא מדובר בעניין הזה.

משה גפני: כאן מדובר על זה ששר האוצר ושר התמ"ת מבקשים את הבקשה הזאת.

משה גפני: באים החברים בוועדה, וגם אני אומר: יש כאן שני צדדים מאוד קשים.

משה גפני: יש את המפעל שלכם, שגם שם עובדים אנשים ממגזרים שונים.

משה גפני: יש את המפעל ההוא, שהוא היבואן, שיש עובדים ממגזרים שונים.

משה גפני: אני מבקש ולהערכתי גם ניתן להגיע להסכמה.

משה גפני: במידה ולא נגיע להסכמה ונראה שהמצב הוא לא כזה, נצביע.

משה גפני: כמו בחברה דמוקרטית, הם פעלו על-פי חוק ועל-פי חוק כאן יוחלט ברוב ומיעוט.

משה גפני: יכול להיות שיהיה רוב נגד הצו, יכול להיות שיהיה רוב בעד הצו.

משה גפני: אני לא רוצה לחתוך את העניין הזה בסכין חדה מכיוון שמדובר כאן על דבר מאוד רגישים.

נתן וילנר: אדוני היושב ראש.

נתן וילנר: מאחר והיבואן לא בחל בנקיטת צעדים משפטיים.

נתן וילנר: הוא כבר ציין בתחילת דבריו שהדברים נמשכו.

נתן וילנר: אני מציע לך, שאם אתה מחליט לדחות, תוודא עם היבואן שהוא מקבל את זה ושלא מחר בבוקר נקבל בג"צ שאנחנו ממשיכים לדחות.

גאלב מג'אדלה: בפרק הזמן של ההידברות , חודש ימים, לא יהיה שום בג"צ.

משה גפני: אני לא מתערב בהחלטות ללכת או ללכת לבית משפט.

משה גפני: גם ההחלטות שלי יגזרו מצורת ההתנהגות של החברה.

משה גפני: אם החברה לא תסמוך על מה שאני ביקשתי כאן והיא תלך לבית משפט, אני אחזיר את זה לכאן ואני אוכיח קבל עם ועולם מי הריבון במדינת ישראל.

שכיב מוראד שנאן: ואז כולנו איתך.

משה גפני: האם בית המשפט או הכנסת?

משה גפני: אז יוכח בהחלטה של רוב ומיעוט.

משה גפני: אם הוא היה שואל אותי, ואני לא מציע לו מה לעשות, שבפרק הזמן הזה הוא לא ילך לבית המשפט.

משה גפני: הראייה, שהוא גם ביטל את העתירה שלו והוא כנראה לא ילך.

משה גפני: אני לא יכול להגיד לו מה לעשות.

נתן וילנר: אין קשר ואני חושב שעושים פה קשר לא נכון, בין היכולת שלנו להידבר עם היבואן ובין הצו.

משה גפני: אני לא אמרתי להידבר כך או אחרת, בשביל זה יש את משרד התמ"ת.

נתן וילנר: אם לא יוטל צו, מחר יקום א', ב', ג' אחר וייבא מדרום אפריקה.

משה גפני: הבנתי את מה שאמרת ואני לא מביא את זה להצבעה.

משה גפני: אם הייתי מביא את זה להצבעה – כדאי שתסתכל מה שקורה סביבך.

דבורה מילשטיין: לנושא של לוח זמנים, בכל זאת - - -

משה גפני: היות ולא למדתי משפטים אז אני לא ידוע להתווכח איתך.

משה גפני: בגלל לוחות הזמנים, היות ובחוק אני חייב להביא את זה לדיון אחרי 14 ימים מאז שאני מקבל את זה.

משה גפני: היות וקיבלתי את הבקשה של השר שלום שמחון ב-10 לחודש, הבאתי את זה לדיון ב-23 לחודש.

דבורה מילשטיין: וסיום הדיון - - -

משה גפני: בסדר, אני אשתדל.

משה גפני: אני לא מבטיח שום דבר.

משה גפני: תודה רבה, הישיבה נעולה.